CELEX: 32014R1113
Language: lv
Date: 2014-10-16 00:00:00
Title: Komisijas Īstenošanas regula (ES) Nr. 1113/2014 ( 2014. gada 16. oktobris ), ar ko nosaka Eiropas Parlamenta un Padomes Regulas (ES) Nr. 256/2014 3. un 5. pantā minētās ziņošanas formu un tehniskos aspektus un atceļ Komisijas Regulas (EK) Nr. 2386/96 un (ES, Euratom) Nr. 833/2010

22.10.2014   
            
            
               LV
            
            
               Eiropas Savienības Oficiālais Vēstnesis
            
            
               L 302/26
            
         KOMISIJAS ĪSTENOŠANAS REGULA (ES) Nr. 1113/2014
   (2014. gada 16. oktobris),
   ar ko nosaka Eiropas Parlamenta un Padomes Regulas (ES) Nr. 256/2014 3. un 5. pantā minētās ziņošanas formu un tehniskos aspektus un atceļ Komisijas Regulas (EK) Nr. 2386/96 un (ES, Euratom) Nr. 833/2010
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 26. februāra Regulu (ES) Nr. 256/2014 par Eiropas Savienībā īstenotu energoinfrastruktūras investīciju projektu paziņošanu Komisijai, ar ko aizstāj Padomes Regulu (ES, Euratom) Nr. 617/2010 un atceļ Padomes Regulu (EK) Nr. 736/96 (1), un jo īpaši tās 7. pantu,
   tā kā:
   
               (1)
            
            
               Lai apkopotu salīdzināmus datus un vienkāršotu ziņošanu, ko veic dalībvalstis vai to deleģētās iestādes vai struktūras, kas minētas Regulas (ES) Nr. 256/2014 3. pantā, iesniedzamie ziņojumi būtu jāstandartizē, izmantojot ziņojumu tabulas. Tādēļ būtu jāpieņem noteikumi attiecībā uz paziņojamo datu un informācijas formu un citiem tehniskajiem aspektiem.
            
         
               (2)
            
            
               Pēc Padomes Regulas (EK) Nr. 736/96 (2) atcelšanas ar Regulu (ES) Nr. 256/2014 būtu jāatceļ arī Komisijas Regula (EK) Nr. 2386/96 (3).
            
         
               (3)
            
            
               Pēc tam, kad Eiropas Savienības Tiesa ir atcēlusi Padomes Regulu (ES, Euratom) Nr. 617/2010 (4)
                   (5), ar šo regulu būtu jāatceļ arī Komisijas Regula (ES, Euratom) Nr. 833/2010 (6),
            
         IR PIEŅĒMUSI ŠO REGULU.
   1. pants
   To datu un informācijas forma un tehniskie aspekti par enerģētikas infrastruktūras investīciju projektiem, kuru paziņošana ir minēta Regulas (ES) Nr. 256/2014 3. un 5. pantā, ir noteikti šīs Regulas pielikumā.
   2. pants
   Regulu (EK) Nr. 2386/96 un Regulu (ES, Euratom) Nr. 833/2010 atceļ.
   3. pants
   Dalībvalstīm jānodrošina tās statistiskās informācijas saskaņotība, kuru iesniedz, pamatojoties uz pielikumā ietverto paraugu, un kuru iesniedz saskaņā ar Regulu (EK) Nr. 1099/2008 par enerģētikas statistiku.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2014. gada 16. oktobrī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 84, 20.3.2014., 61. lpp.
   
   
      (2)  Padomes 1996. gada 22. aprīļa Regula (EK) Nr. 736/96 par Komisijas informēšanu par Kopienu interesējošu investīciju projektu naftas, dabasgāzes un elektroenerģijas sektoros (OV L 102, 25.4.1996., 1. lpp.).
   
      (3)  Komisijas 1996. gada 16. decembra Regula (EK) Nr. 2386/96 par Padomes Regulas (EK) Nr. 736/96 par Komisijas informēšanu par Kopienu interesējošu investīciju projektu naftas, dabasgāzes un elektroenerģijas sektoros piemērošanu (OV L 326, 17.12.1996., 13. lpp.).
   
      (4)  Padomes 2010. gada 24. jūnija Regula (ES, Euratom) Nr. 617/2010 par to, kā ziņot Komisijai par enerģētikas infrastruktūras investīciju projektiem Eiropas Kopienā, un ar ko atceļ Regulu (EK) Nr. 736/96 (OV L 180, 15.7.2010., 7. lpp.).
   
      (5)  Tiesas 2012. gada 6. septembra spriedums lietā C-490/10 Parlaments/Padome (ECR 2012, I-0000. lpp.).
   
      (6)  Komisijas 2010. gada 21. septembra Regula (ES, Euratom) Nr. 833/2010, ar ko īsteno Padomes Regulu (ES, Euratom) Nr. 617/2010 par to, kā ziņot Komisijai par enerģētikas infrastruktūras investīciju projektiem Eiropas Savienībā (OV L 248, 22.9.2010., 36. lpp.).
   
      PIELIKUMS